Véleményem/V.
Így szólhat hozzá a bírálat. Az tudja, hogy a színház és a drámaíró üzletérõl van szó, de ezt nem szabad tudomásul vennie. Az õ üzlete az, hogy a mûvészet nevében ítélkezzék s könyörtelenül mondja ki véleményét. Nem törõdhet azzal, hogy általa a színház mérlege megsántul, hogy kénytelen lesz szélnek ereszteni tagjait, hogy megannyi alkalmazottja kenyér nélkül marad majd, hogy ezen az estén egyik színésznek véletlenül betegen fekszik a gyermeke, hogy a szerzõ a kritika hatása alatt esetleg fõbelövi magát. Azzal se törõdhet, hogy a körötte ülõk mikép fogadják a darabot. Mindez magánügy. A közügy az, hogy errõl mint vélekedik egyetlen ember, a kritikus.